
1. Uvod

Prema zakonskim i podzakonskim  aktima koji reguliraju knjižničnu djelatnost, Općinska knjižnica Hrvatska sloga Gradac ( u daljnjem tekstu Knjižnica) u 2023.g. planira obavljati :
· redovite poslovne djelatnosti :
               - nabavu knjižne građe
               - stručnu obradu građe
               - smještaj građe
               - davanje na korištenje
               - vođenje dokumentacije o građi i korisnicima
               - tekuće pročišćavanje fonda
               - godišnji otpis
               - pružanje informacijskih usluga u okviru svoje  djelatnosti
               - razvoj i usavršavanje struke prema vlastitim mogućnostima
· održavanje online platformi: web i fb profil knjižnice
· pripremati i održavati aktivnosti bliske knjižničnoj djelatnosti u svrhu promicanja čitateljskih navika i knjižničnih usluga, odnosno stvaranja pouzdanog mjesta za kvalitetno provođenje slobodnog vremena ,  ovisno o mogućnostima i potrebama:
                 - radionice za djecu i odrasle
                 - predavanja, edukacije i promocije i dr.
· suradnja s odgojno-obrazovnim ustanovama, udrugama građana, te pojedincima i volonterima
· suradnja s medijima u cilju informiranja javnosti i promocije
·  stručna usavršavanja, formalna i neformalna
· lobiranje za razvoj knjižnice te aktivno zagovaranje u cilju razvoja i napretka knjižnične djelatnosti u zajednici

2. Prostor i oprema
Tijekom siječnja 2023. nastaviti će se s preseljenjem knjižnice u novi prostor na adresi Jadranska 107, 21330 Gradac ( 1. zgrada ex.kragujevčani) do zadnje faze tj svečanog otvaranja Knjižnice.
Zbog neplaniranih poteškoća manjka stručnog osoblja(bolovanje zaposlenice), nepovoljnih klimatskih uvjeta za preseljenje( kiša) te ostalih poteškoća tehničke prirode planirani početak rada krajem prosinca 2022.g. prolengiran je za  druga polovica siječnja 2023.godine.
Tijekom 2023. g. prostor će se dopunjavati neophodnom opremom prema financijskim mogućnostima što će uvelike ovisiti i o visini odobrenih bespovratnih sredstava traženih putem javnog natječaja od Ministarstva kulture RH te o dogovoru s osnivačom Općinom Gradac, donacijama i drugim mogućim izvorima financiranja opreme.
Osim neophodnog namještaja, tijekom 2023. planiramo zamijeniti i nadopuniti većinu informatičkih računala ( putem javnog natječaja zatraženo je 15.000,00kn od Min.kulture)potrebnih za rad osoblje i za rad korisnika.

3. Ustrojstvo
Knjižnica će svoju djelatnost obavljati kroz 3 odjela:
- odjel za odrasle (prizemlje- beletristika)
- odjel za djecu (prizemlje- sve)
- čitaonica/ tihi rad ( 1. kat, referentna, zavičajna i zbirka rariteta)
Odjel za odrasle obavljati će slijedeće poslove: 
· Rad s svim korisnicima ( učlanjivanje, pružanje informacija o građi u knjižnici, posuđivanje građe, upute o korištenju građe i zbirki, upotreba računala, stručna i tehnička obrada građe,  zaštita i smještaj građe te ostali knjižnični poslovi).
· Održavanje, objave i razvoj online platformi ( web i fb profil)
· Uspostava sustava naplate zakasnina. 
· Događanja uživo i/ ili online prema kalendaru događanja u cilju promocije čitanja, razvoja struke te vidljivosti knjižnice
Odjel za djecu:
- Redovni rad s korisnicima
- Događanja uživo ili online prema kalendaru događanja u cilju promocije čitanja, razvoja struke te vidljivosti knjižnice.
Promociju događanja te izvještavanje javnosti o radu knjižnice u 2023.g. provodit ćemo putem online medija, web i fb stranice knjižnice te putem plakata i oglasnih ploča.

4. Stručno osoblje
Knjižnica ima dvije stručne djelatnice:knjižničarka  Mandalena Sinković Pavlović, zaposlena na mjestu ravnateljice i knjižnična tehničarka Đurđica Ujdurović.
Zbog potrebe revizije knjižnog fonda i preseljenja knjižnici u 2022./2023.g. angažirati( Ugovor o djelu) ćemo jednu osobu za plaćenu ispomoć.
Pomoćno osoblje:
Za poslove čišćenja i održavanja higijene za prostor knjižnice zadužena je čistačica Općine Gradac čija je obaveza čišćenje 5h tjedno.
Za računovodstvene poslove Knjižnice odgovorno je računovodstvo Općine Gradac koje se obavlja kroz riznično poslovanje.
Stručna usavršavanja tijekom 2023.g odnositi  će se najviše na online edukacije i webinare koji odgovaraju potrebama knjižnice, a koji su besplatni te edukacije uživo prema financijskim mogućnostima.

5. Knjižnični fond i korisnici
5.1. Knjižnični fond
U 2023. .g. očekujemo prinos građe oko 400-450  jedinica što predstavlja planirani porast u odnosu na prethodnu godinu, a što će uglavnom ovisiti o cijeni knjige te dostupnim financijskim sredstvima (Ministarstvo kulture u 2023.g. odobrilo 22.000,00kn uz istovjetnu obavezu osnivača, Općine Gradac)
Osim kupnjom, knjižnica će jedan dio fonda nabaviti putem donacija i darova. 
Nabava fonda odvijati će se prema planu nabave koji se temelji na potrebama fonda i potrebama korisnika(desiderata), tržišnim trendovima te preporukama struke i Standardima za narodne knjižnice.
Zbog izostanku skladišnog prostora knjižnica  će ograničiti prihvat darova na građu  za kojom postoji interes ili se na bilo koji način tiče našeg zavičaja dok će se nepotrebna građa prosljeđivati dalje zainteresiranim subjektima.
S otvaranjem knjižnice u novom prostoru završiti će se i revizija knjižnog fonda koja je započeta u 2022.g. kojim će se izlučiti iz fonda građa koja se smatra otuđenom, uništenom, zastarjelom ili neaktualnom.

5.2. Korisnici
Zbog uvođenja eura, od početka 2023.g. cijene članarine biti će izražene u eurima i iznositi će
7 eura godišnja članarina za djecu, umirovljenike i nezaposlene, a 11 eura za zaposlene, a što u konačnici predstavlja blago povećanje cijene oko 5% zbog potreba konverzije.
S obzirom da se podatak o broju korisnika smatra jednim od važnijih pokazatelja uspješnosti rada knjižnice u 2023.godini planiramo provesti aktivnu promidžbenu kampanju s ciljem povećanja broja učlanjenja od minimalno 15% (360 korisnika) od ukupne populacije na području općine Gradac ( 2401 ukupno stanovništvo prema popisu iz 2021. Državni zavod za statistiku )

6. Kulturna, edukativna i zabavna događanja
U 2023. godini nastavljamo s dosadašnjim suradnjama od  Wikipedije i IRIM Croation Makers, do HAW, HPD Adrion, OŠ Gradac, DV Gradac, TZ Gradac, Zavičajni muzej, Udruga Radost Ploče, Crveni križ Makarska te ostalima udrugama, institucijama i pojedincima koja tematski budi odgovarala potrebama knjižnice ili doprinose primjerima pozitivnih društvenih promjena.
U 2023. g. planiramo ugostiti 3 autora/pisaca u cilju promocije čitanja i popularizaciji knjige, ovisno o financijskim mogućnostima Knjižnice te interesu i trošku autora.
S radionicama robotike za djecu nastavljamo prema planu i programu te mogućnostima. Zbog većeg interesa za radionicama u 2023. g. planiramo uključiti i vanjske suradnike te osigurati radionice za više grupa djece.
Zbog potreba korisnika, u 2023. g. planiramo održati i seriju radionica za odrasle pod naziviom "Uradi sam". Radionice će se odvijati volonterski od strane korisnika i zainteresiranih osoba ( radionice izrade ukrasnih posuda za cvijeće, radionice izrade prirodne kozmetike,  rada s vunom, radionice starih zanata...)
Projekt očuvanja zavičajnosti- Ćakulaonica koji provodimo  u suradnji s OŠ Gradac na godišnjoj razini, planiramo održati od ožujka do lipnja 2023.g. te u njega uključiti i djecu iz škola u okruženju ( Ploče, Komin, Staševica i ostale zainteresirane)
Ostale aktivnosti i događanja u knjižnici odvijati će se prema mogućnostima, a u skladu s kalendarom događanja.

Klasa: 612-04/23-01-01
Ur.broj: 2147-04-23-23-01
Gradac, 10. siječnja 2023.

                                                                   Mandalena Sinković Pavlović, ravnateljica


Dostaviti:
1. Općina Gradac
2. Matična služba – GKMM
3. Pismohrana- Knjižnica



Planirana događanja u 2023.g.:
Siječanj:
-      Svečano otvaranje Knjižnice novi prostor
-      Proglašenje najČitača 2022.                                                                                                  
Veljača:
· Međunarodni dan dječje knjige (2.2.)
· Uključivanje u nacionalnu kampanju „Čitaj mi“                                                                                      
· Obilježavanje Međunarodnog dana darivanja knjiga/Valentinovo(14.2.)        
· IRIM- radionice programiranja                                                                                      
Ožujak:
·  Dan žena (8.3.) gostovanje/radionica Uradi sam                                                                                                              
·  Svjetski dan poezije (21.3.) gostovanje        
· IRIM- radionice programiranja     
· Ćakulaonica                                                          
Travanj:                                  
· Uskrs - radionica                                                                                                                                
· Obilježavanje dana medijske pismenosti                                                                   
· Noć knjige ( 22. travanj)- program događanja   
· Gostovanje    
· IRIM – radionice programiranja 
· Ćakulaonica                                            
Svibanj:
·  Majčin dan (9. 5. 2021.)/radionica Uradi sam
· IRIM- radionice programiranja 
· Ćakulaonica                                                                                                 
Lipanj:
· Svjetski dan okoliša i Svjetski dan oceana ( 5. i 8. lipnja) radionica    Uradi sam
· IRIM- radionice programiranja  
· Ćakulaonica     
                            
Srpanj:   Aktivnosti vezane uz plažne knjižnice 
Kolovoz: Aktivnosti vezane uz plažne knjižnice
Rujan:
· Obilježavanje Svjetskog dana pismenosti          
· Obilježavanje Sv Mihovila, zaštitnik Gradca(29.9.)                                                 
Listopad:
· Mjesec hrvatske knjige( 15.10.-)    
· Gostovanje                                                                       
Studeni:
· Mjesec hrvatske knjige (-15.11.)  - program događanja tijekom 30 dana                                                                         
· Dan hrvatskih knjižnica (11.11.)                                                                           
Prosinac:
· Adventske radionice                                                                                     
